एम्सटर्डम नीदरलैंड के राजधानी आ सबसे बड़ शहर ह। एह शहर के राजधानी वाला इस्टेटस नीदरलैंड के संबिधान द्वारा अस्थापित हवे, हालाँकि, ई सरकार के सीट ना हवे आ लगभग सगरी सरकारी कामकाज दि हेग नाँव से शहर से होला। एम्सटर्डम सहर में सदर शहर के कुल जनसंख्या 8,51,373 बा, शहरी इलाका के कुल जनसंख्या 13,51,587 बा आ पूरा मेट्रो एरिया के शामिल कइल जाय तब कुल जनसंख्या 24,10,960 बाटे। ई शहर नीदरलैंड के पच्छिमी हिस्सा में मौजूद प्रांत उत्तर हालैंड में पड़े ला हालाँकि, ई एह प्रांत के राजधानी ना हवे बलुक प्रांत के राजधानी हार्लेम शहर हवे।